Χάινριχ Ζούτερμαϊστερ

Ο Χάινριχ Ζούτερμαϊστερ (γερμ.: Heinrich Sutermeister, 12 Αυγούστου 1910 - 16 Μαρτίου 1995) ήταν συνθέτης κλασικής μουσικής, ένας από τους σημαντικότερους της Ελβετίας.

Βιογραφικά στοιχεία
Ο Ζούτερμαϊστερ γεννήθηκε στην κωμόπολη Φέουερτάλεν. Μεγαλύτερος αδελφός του ήταν ο γιατρός, συγγραφέας και ακτιβιστής Χανς Μάρτιν Ζούτερμαϊστερ. Στις αρχές της δεκαετίας του 1930 ο Χάινριχ ήταν σπουδαστής στην Ανώτατη Σχολή Μουσικής και Ερμηνευτικών τεχνών (τότε Akademie der Tonkunst) στο Μόναχο, όπου είχε καθηγητή τον Καρλ Ορφ, η επίδραση του οποίου θα παρέμενε ισχυρή στη μουσική του Ζούτερμαϊστερ. Επιστρέφοντας στην Ελβετία, ο Ζούτερμαϊστερ αφιέρωσε τη ζωή του στη σύνθεση μουσικής. Ξεκίνησε γράφοντας κάποια έργα για το ραδιόφωνο, με πρώτη τη μονόπρακτη όπερα Η μαύρη αράχνη (1936), προτού στραφεί στην τηλεόραση. Η πιο επιτυχημένη όπερά του ήταν η Romeo und Julia, που πρωτοπαρουσιάσθηκε στη Δρέσδη το 1940.

Ο Χάινριχ Ζούτερμαϊστερ απεβίωσε στο χωριό Βωξ-συρ-Μορζ, στο Καντόνι του Βω, σε ηλικία 84 ετών.

Παραπομπές

Εξωτερικοί σύνδεσμοι 

 Χάινριχ Σούτερμειστερ από το Historical Dictionary of Switzerland
 Elizabeth Forbes. Νεκρολογία από το The Independent, 20 Μαρτίου 1995

Κλασικοί συνθέτες του 20ού αιώνα
Συνθέτες όπερας
Ελβετοί συνθέτες